Kétlépcsős azonosítást kellene használnunk a netes csalások ellen
A kétfaktoros autentikáció megoldást jelenthet az átverések kivédésére.
Erről beszélt Bársony Péter kiberszakértő az M1 aktuális csatornán. Kifejtette, ez azt jelenti, hogy a jelszó mellett egy másik – általában SMS-ben érkező – azonosítás is történik minden egyes belépésnél. Hozzátette, nagyon nehéz egyébként felvenni a harcot a kiberbűnözők ellen, főleg úgy, hogy a felhasználók ebben nem partnerek. Szerinte ennek egyik oka, hogy az utóbbi időszakban e téren olyan mértékű volt a fejlődés, hogy a felhasználók egyszerűen lemaradtak. Az FBI statisztikája szerint az elmúlt öt évben 10 milliárd dollárnyi, vagyis 3000 milliárd forintnyi kárt okoztak a kiberbűnözők csak az Egyesült Államokban. A számokból világosan látszik, hogy növekvő tendenciáról van szó, hiszen míg 2015-ben még csak 1,1 milliárd dollár volt a veszteség, ez 2019-re 3,5 milliárdra nőtt. Amerikában naponta 1200 bejelentést kapnak a bűnüldöző szervek ilyen visszaélések miatt. Borítóképünk illusztráció